b'\n_START_ARTICLE_\nAnton St\xc3\xb6ckl\n_START_SECTION_\n\xc5\xbdivljenje\n_START_PARAGRAPH_\nGlasbeno se je izobra\xc5\xbeeval v Ljubljani pri Antonu Nedv\xc4\x95du in Antonu Foersterju. Deloval je kot u\xc4\x8ditelj in organist. Med letoma 1875 in 1878 je deloval kot kapelnik pri Dramati\xc4\x8dnem dru\xc5\xa1tvu. Nato je od\xc5\xa1el na Ptuj, od leta 1882 pa je \xc5\xbeivel v Zagrebu, kjer je bil v tamkaj\xc5\xa1njem gledali\xc5\xa1\xc4\x8du violinist, pou\xc4\x8deval pa je tudi glasbo.\n_START_SECTION_\nDelo\n_START_PARAGRAPH_\nV Ljubljani je pisal glasbene to\xc4\x8dke k razli\xc4\x8dnim slovenskim gledali\xc5\xa1kim predstavam, ki so jih uprizarjali v Dramati\xc4\x8dnem dru\xc5\xa1tvu. Najobse\xc5\xbenej\xc5\xa1e njegovo delo je opereta \xc4\x8carovnica na besedilo Jakoba Ale\xc5\xa1ovca, ki je bila krstno uprizorjena 2. aprila 1876.'